Vaski-kirjastot

Kuvailuryhmä  MUISTIO

 Aika 7.10.2015 klo 13-15

Paikka Turun kaupunginkirjasto, pieni neuvottelutila

Paikalla Riitta Kari, Pirkko Nikander, Kerttu Pietilä, Heli Pohjola, Tiina Sorsimo (siht.), Päivi Svala, Anna Viitanen (pj.)

1. Edellisen kokouksen muistio

Hyväksyttiin edellisen kokouksen muistio.

1. Työryhmän jatko

Vaski-johtoryhmä on päättänyt 9.9. pitämässään kokouksessa, että Kuvailuryhmän kokoonpano säilyy ennallaan. Salosta tulee lisäksi ryhmään yksi jäsen, Arja Nikkanen (vuoden 2016 alusta).

1. RDA

Yliopistokirjastot ottavat RDA:n käyttöön ensi vuoden alkupuolella. Vaskissa päätöstä käyttöönotosta ei ole vielä tehty. Vaski-johtoryhmä käsittelee asiaa lokakuun kokouksessaan.

RDA:n käyttöönotto edellyttää Auroran kehittämistä. Uusien Marc-kenttien suhteen Aurora on RDA-yhteensopiva jo nyt. Suunnitteilla on myös Aurora-kirjastojen yhteinen entiteettien ja relaatioiden varasto, joka avulla pystyisi luomaan entiteettien välisiä suhteita.

Auroraan on saatavissa myös luetteloinnin lisäominaisuus, ns. Melinda-paketti, joka mahdollistaa mm. konversion testaamisen ja tekemisen kirjastoista käsin, luettelointitietueiden massamuutokset sekä tietueiden tuonnin BookWheresta.

Myöskään Finna ei ole vielä RDA yhteensopiva, neuvottelut on vasta aloitettu.

RDA:n käyttönöottoon liittyy myös tietokannan konversio. Kansalliskirjaston konversiosääntöjä ei ole vielä julkaistu. Vaskissa on edelleen tekemättä myös ISBD-konversio.

Kansalliskirjaston RDA-koulutukset alkoivat 2.10. Koulutusmateriaalit löytyvät kansalliskirjaston sivuilta: <http://wiki.helsinki.fi/display/RDA/Koulutusmateriaalit%2C+artikkelit%2C+esittelyt%2C+kirjallisuus>

RDA:n käyttöönotto edellyttää koulutusta kaikille Vaskin luetteloijille. Vaikka aluksi kyse tietyistä uusista tai muuttuneista kentistä, RDA:han siirtyminen edellyttää koko käsitemallin omaksumista. Koulutuksen ajankohdan on hyvä olla lähempänä käyttöönottoa. Myös BTJ:n tilanne ja aikataulu vaikuttavat RDA:n käyttöönottoon.

1. Kuvailuohjeiden ylläpito / RDA

Kuvailusäännöt ovat jatkossa maksullisessa Toolkit -palvelussa. Vaskin omien kuvailuohjeiden ylläpidosta on RDA:n käyttöönoton yhteydessä luovuttava - mm. siksi että RDA päivitetään 4 kertaa vuodessa. Toolkitiin voi tehdä myös organisaatiokohtaisia ohjeistuksia , mikä on hyvin työlästä, joten kannattaisi pärjätä mahdollisimman pitkälle valtakunnallisilla ohjeistuksilla.

1. Kuvailun keskittäminen Vaskissa

Vaski-johtoryhmässä otettiin 9.9. esille se, että kuvailutyön keskittäminen Vaskissa olisi RDA:han siirryttäessä tarpeen. Keskusteltiin aiheesta.

Edellinen keskittämisselvitys: <https://vaski.files.wordpress.com/2010/05/kuvailun-keskittc3a4minen_lokakuu2013.docx>

1. Salon konversion jälkien siivous

Salon liittyessä Vaskiin saamme taas uusia tuplatietueita. Tuplien siivouksesta tarvitaan taas suunnitelma. Aineistolajeihin liittyvät korjaukset pitänee tehdä Salossa, mutta kaikki Vaski-kirjastot osallistuvat tuplatietueiden siivoukseen. Aloitetaan ISBN-tunnuksettomasta tekstiaineistosta vuodesta 1972 taaksepäin. Myös musiikin ja AV-aineiston tuplatietueiden siivousta jatketaan.

1. Jatkotilaukset

Millaisia tapoja kirjastoissa on jatkotilauksena hankittavan aineiston käsittelyssä? Pitäisikö käytäntöjä yhtenäistää? Todettiin, että jatkotilauksia ei enää juurikaan tule kirjastoihin, joten käytäntöjen yhtenäistämiseen ei tarvetta. Jatketaan kuten ennenkin.

1. Muut asiat

852-toistuma on poistettu joissakin Vaski-kirjastoissa samalla kun kirjaston viimeinen nide on poistettu. Selvitetään onko tästä enää mitään hyötyä.

1. Seuraava kokous

4.12.2015 klo 13.